Finn Nielssen

**Finn Nielssen** (1908–1962) var en norsk billedkunstner. Han malte hovedsakelig portretter, byinteriører og landskap. De fleste motivene hans er hentet fra kystområder på Sørlandet, men han malte også landskap fra andre steder i Norge, samt blant annet fra Mexico. I yngre år hadde han en nokså mørk koloritt, men senere ble bildene lysere og mer sommerlige. Fram til midten av 1950-årene utførte han flere større utsmykningsarbeider i olje, senere utførte han 10 større utsmykningsarbeider i mosaikk.

## Utdannelse og kunstnerisk virke
I 1926 studerte han under bildekunstneren August Jacobsen, og fra 1928 til 1929 bodde han i Berlin og fikk undervisning fra Johannes Itten. Fra 1929 til 1933 bodde han i Paris, der den danske maleren Georg Jacobsen ble hans lærer. Fra 1936 til 1937 hadde han på nytt Georg Jacobsen som lærer, denne gangen ved Kunstakademiet i Oslo. Han var også på flere studiereiser i Frankrike, Italia og Hellas, og hadde to lengre opphold i Mexico, henholdsvis i 1935 og i 1948.

Fra 1933 til 1934 drev han en privat maleskole for barn fra Oslos østkant sammen med Lizzi Getz.

Han leverte bidrag til konkurransen om utsmykningen av Oslo rådhus i 1936, og ble premiert med "belønning".

Nielssen var kunstanmelder i *[[Tidens Tegn (avis)|Tidens Tegn]]* 1937–1938, og kunstanmelder i *[[Dagbladet]]* i periodene 1939–1942, 1945–1947 og 1958–1962. Han skrev også en rekke artikler i dags- og fagpresse i årenes løp, og holdt flere foredrag i NRK radio. I 1950 ga han ut en bok om maleren Henrik Sørensen.

I 1954 studerte Nielssen mosaikk i Ravenna.

## Utstillinger m.v.

### Kollektivutstillinger
Nielssen deltok på høstutstillingen mange ganger, og på en rekke kollektivutstillinger i Norge, Paris, Helsingfors, Stockholm, Göteborg, Lidköping, København og Rio de Janeiro. På Verdensutstillingen i New York i 1936, ble det store maleriet «Blomstertorget i Kristiansand» vist; det måler 2,60 x 4 meter.

### Separatutstillinger
* Kunstnerforbundet, Oslo, 1934 og 1940
* Bergen kunstforening 1940
* God Konst, Göteborg, 1945
* Galleri Per, Oslo, 1947
* Kunstnernes hus, Oslo, 1950
* Stavanger kunstforening 1951
* Trondhjems kunstforening 1951
* Drammen kunstforening 1951
* Kristiansand kunstforening 1952
* Haugesund kunstforening 1952
* Porsgrunn kunstforening 1958
* Permanenten, Kunstnernes hus Oslo, 1961

### Innkjøpt til faste samlinger
* Nasjonalgalleriet
* Sørlandets kunstmuseum, Kristiansand
* Stavanger kunstmuseum
* Haugesund billedgalleri
* Drammens kunstforening
* Trondheim kunstmuseum
* Oslo kommunes kunstsamlinger
* Riksgalleriet
* Norges Bank
* Göteborg Konstmuseum
* Statens Museum for Kunst, København

### Utsmykningsoppdrag
* Statens militærnekterleir, Havnås (ikke Dillingøy), («Stubbebryter») 1936 (olje) (tapt)
* BP Milgården, Fred Olsens gt. 5, Oslo, (senere Norol, Statoil) (9 bilder) 1937 (olje)
* Verdensutstillingen i New York (Blomsterhandlere på Torvet) 1939 (olje)
* Berger Langmoen Fabrikker, Brumunddal (fridag i landskap) 1945 (olje)
* M/S «Havmann», A/ Havbør (P. Meyer), (dans i strandlandskap) 1945 (olje) (tapt)
* M/S «Tasco», Wilh. Wilhelmsens rederi, (fra Taxco i Mexico?) 1948 (olje)
* M/S «Oslofjord», Den norske Amerikalinje, (innseilingen til Oslo og innseilingen til New York) 1949 (keramisk mosaikk) (tapt)
* M/S «Stavangerfjord», Den norske Amerikalinje, (St. Hans) 1951 (olje) (tapt)
* Malm samfunnshus (gruvearbeider) 1955 (glassmosaikk)
* Rosenborg kino, Oslo, (klovn med mer) ca. 1955 (to glassmosaikker) (tapt)
* Grim skole, Kristiansand, (havbunn og måker) 1955 (to glassmosaikker)
* C. Frogner jernvarehandel, Storgt. 5, Oslo, 1956 (glassmosaikk på tre søyler) (tapt /innebygget)
* M/S «Bergensfjord», Den norske Amerikalinje (Sigurd Jorsalfar stevner mot Miklagard og Kong Øystein til hest i en vinterlig skog) 1956 (glassmosaikker) (tapt)
* Idungården, Trondheim 1957 (glassmosaikk)
* Det Norske Radiumhospital, Oslo, (epletre i blomst) 1959 (glassmosaikk) (tapt)
* Det Norske Radiumhospital, Oslo, (den barmhjertige samaritan) 1960 (glassmosaikk)
* Vinmonopolet Hasle, Oslo, (druehøsterske) 1960 (glassmosaikk)
* Drammen nye krematorium (bibelsk motiv) 1961 (glassmosaikk)

### Bokillustrasjoner
* Aagot Didriksen: *Anne Goline og jeg*, 1946
* Hermann Smitt Ingebretsen: *Sørlandet skriver saga*, 1946 (nytt opplag i 1947)
* Hermann Smitt Ingebretsen: *Sørlandet synger sanger*, 1947

## Verv
* Stemmerett Bildende Kunstneres Styre
* Styremedlem Bildende Kunstneres Styre og medlem den faste jury 1936–1940
* Formann Unge Kunstneres Samfunn 1936 og 1937
* Medlem Tilsynsrådet Kunstnernes Hus 1937–1939
* Medlem Nasjonalgalleriets Råd og Innkjøpskomité 1937–1940, varamann 1946–1949
* Formann Norges Seksjon av Nordisk Kunstforbund 1945–1950
* Initiativtaker og pådriver for bygging av kunstnerboliger på Edvard Munchs eiendom Ekely
* Formann Oslo Kunstforening 1960–1962

## Priser og utmerkelser
I 1951 ble Finn Nielssen utnevnt til ridder av 1. klasse av den svenske Vasa-ordenen.

I 1999 ble han og ektefellen Valdis Nielssen tildelt hedersbetegnelsen Rettskaffen blant nasjonene for sin innsats for å redde norske jøder fra forfølgelsene under andre verdenskrig.

## Referanser


## Litteratur
* Norsk Kunstnerleksikon, Broen Bokhandel Oslo 1956
* Norsk Kunstnerleksikon, Universitetsforlaget 1986, ISBN 82-00-06810-2